मास्टर जी, अंग्रेजी कौनी आती, म्हारी समझ मै तो हिंदी आवै सै
मास्टरजी,अंग्रेजी नहीं, म्हारी समझ में तो हिंदी आवै सै....। देश की मातृभाषा हिंदी, लेकिन विकास के लिए समय की जरूरत अंग्रेजी। सिसाय के छात्र अंग्रेजी को लेकर परेशान हैं। मगर फिलहाल प्रशासन भी इस सिस्टम में बदलाव के लिए तैयार नहीं है। ऐसे में विद्यार्थी परेशान हैं।
दरअसल, हांसी कस्बे गांव सिसाय में शिक्षा विभाग ने वर्ष 2008 में 6 से 12वीं तक के राजकीय संस्कृति मॉडल स्कूल खोला। प्रत्येक जिले में इस तरह का एक स्कूल खोला गया। इसकी खासियत है कि यहां निजी स्कूलों की तरह इंग्लिश मीडियम में पढ़ाई होती है। मगर स्कूल शुरू होने के 8 वर्षों के बाद भी गांव के विद्यार्थियों को इंग्लिश मीडियम के कारण दिक्कतें पेश आने लगी हैं। अधिकांश छात्रों का कहना है कि उन्हें अंग्रेजी भाषा समझने में परेशानी होती है। करीब 450 विद्यार्थी ऐसे हैं जिन्हें स्कूल में अंग्रेजी मीडियम रास नहीं रहा है। समस्या का समाधान मिला तो गांव में हिंदी मीडियम स्कूल खुलवाने की छात्रों ने प्रशासन से मांग की है। मगर अभी तक शिक्षा विभाग छात्रों की समस्या को लेकर नकारात्मक रुख ही अपनाए हुए है।
यह कहते हैं छात्र
छात्रोंने बताया कि सिसाय करीब 50 हजार की जनसंख्या वाला बड़ा गांव है। यहां पहले हिंदी मीडियम स्कूल होता था, लेकिन इसी स्कूल को संस्कृति मॉडल स्कूल में तब्दील कर दिया गया। इसके बाद से हिंदी माध्यम में पढ़ने वाले छात्रों ने माॅडल स्कूलों में लेकर गांव के बाहर स्थित सरकारी प्राइवेट स्कूलों में दाखिला लेने को मजबूर हैं। छात्रों को गगनखेड़ी, लौहारी राघो, माढ़ा, हांसी, सैनीपुरा, महजद, मसूदपुर नारनौंद के स्कूलों का रुख करना पड़ता है। छात्रों को दूसरे गांवों के स्कूलों जाने के लिए मौसम की मार तो झेलनी ही पड़ती है, साथ ही निकटवर्ती गांव के लड़कों से विवाद होने का भी अंदेशा बना रहता है। छात्रों की मांग है कि नए सत्र से गांव में मॉडल स्कूल में ही हिंदी माध्यम की कक्षाएं शुरू की जाएं। छात्रों ने बताया कि उन्हें अंग्रेजी ठीक से समझ में ही नहीं आती तो वह क्या करेंगे एेसी भाषा का।
सिसाय में संस्कृति मॉडल स्कूल खुलने को लेकर विभागीय कर्मचारियों का कहना है कि तत्कालीन डीईओ संतोष कुमारी ने अपना गांव होने के कारण सिसाय में स्कूल खुलवाया। मामले को तत्कालीन डीईओ ने बताया कि मॉडल स्कूल खोलने के लिए जिले की बड़ी पंचायत मांगी गई थी, उस समय सिसाय सभी पात्रता को पूरी करता था। इसलिए सिसाय का चयन किया गया। लेकिन हां चूंकि प्राइमरी से लेकर मैट्रिक तक मैंने सिसाय में पढ़ाई की है तो तत्कालीन निदेशक से सिफारिश जरूर की थी। इसका मतलब यह नहीं कि अपने गांव में बनवा लिया, स्कूल खोलने के लिए तो सरकार ने मंजूरी देनी है या नहीं यह तो सरकार का फैसला था।
विभाग ने यह दिया जवाब
छात्रने सीएम विंडो पर समस्या के निस्तारण को शिकायत दी। इसके बाद शिकायत शिक्षा विभाग तक पहुंची। विभागीय अधिकारियों की मानें तो इस समस्या पर नॉट फिजिबल यानि यह संभव नहीं है का जवाब दिया गया है। ऐसे में जवाब पाकर छात्र नाराज हैं।
{संस्कृति मॉडल स्कूल में होती है इंग्लिश मीडियम में पढ़ाई, इसलिए हिंदी पढ़ने वालों को जाना पड़ता है दूसरे गांव
{ सीएम विंडो में विद्यार्थी ने समाधान के लिए शिकायत की तो जवाब मिला नोट फिजिबल
विडंबना
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva